BASES DA CONVOCATORIA DUNHA COMISIÓN DE SERVIZOS DE OFICIAL DE XARDÍNS
ADMINISTRACIÓN LOCAL — Municipal — Redondela (Persoal, oposicións, 26/09/2016)

Esta convocatoria regula o procedemento para nomear en comision de servizos a un/unha OFICIAL DE XARDÍNS, pertencente ao cadro de persoal laboral do Concello. Este nomeamento considérase urxente e inaprazable pola xubilación da persoa que o desempeñaba e por ser preciso que alguén asuma as funcións atribuídas a dito posto na relación de postos de traballo para garantir a prestación dun servizo esencial. A praza está adscrita ao grupo C, subgrupo C2 de titulación e está dotada orzamentariamente coas retribucións básicas que legalmente corresponden ao subgrupo C2 e as complementarias propias do posto. As presentes Bases publicaranse no Boletín Oficial da Provincia de Pontevedra (BOP), na páxina web (www.redondela. gal) e no taboleiro de anuncios do Concello e o resto das actuacións no taboleiro de anuncios e na páxina web do Concello de Redondela. Poderán participar na convocatoria os/as operarios/as fixos do Concello de Redondela, que teñan un mínimo de dous anos de antigüidade na categoría de Operarios/as de Xardíns e que estean en posesión do título de Graduado en Educación Secundaria Obrigatoria ou equivalente ou estar en condicións de obtela na data en que remate o prazo de presentación de solicitudes para tomar parte no concurso. As persoas que desexen participar neste proceso selectivo deberán presentar unha instancia cuxo modelo se facilitará no rexistro xeral ou a través da páxina web do concello (www.redondela. gal) e será dirixida ao alcalde, con independencia de que se admitirá calquera outro modelo no que consten os datos do/a solicitante, DNI, domicilio e teléfono de contacto. O feito de presentar a solicitude de participación implica que o/a interesado/a manifesta reunir todas e cada unha das condicións esixidas na convocatoria na data en que remate o prazo para a presentación de instancias. A presentación de solicitudes poderá facerse no rexistro xeral do Concello ou en calquera das formas establecidas no art.38.4, da Lei 30/92 do 26 de novembro, de réxime xurídico das administracións públicas e do procedemento administrativo común no prazo de 8 días hábiles, que se contarán dende o día seguinte da publicación da convocatoria no BOP. Se o último día de presentación de solicitudes recae en día inhábil ou sábado, o prazo entenderase ampliado ata o día hábil seguinte. Os/as aspirantes deberán presentar xunto coa solicitude e, en todo caso, antes da finalización do prazo de presentación de instancias, a documentación acreditativa dos méritos que aleguen, a través de orixinal ou copia, segundo o baremo que se establece nas bases. Para xustificar os méritos, os/as aspirantes que deban achegar documentación procedente doutros organismos oficiais que non lla tivesen facilitado antes da finalización do prazo de presentación de instancias, deberán achegar neste prazo, a correspondente solicitude ou copia, xunto cunha declaración comprometéndose a presentala nos dous días seguintes a aquel no que lle fose expedida. En todo caso, non procederá a súa valoración se non fose presentada antes da data da sesión de valoración do concurso. O órgano de selección poderá solicitar que se complete ou aclare a documentación presentada para xustificar os méritos achegados, pero non pedir nova documentación para acreditar méritos só alegados. Como excepción, se o mérito que se alega é ter prestado servizos no Concello de Redondela, bastará con facelo constar nunha declaración que se presentará xunto coa solicitude e na cal figure a data ou datas de inicio e finalización dos servizos ao concello. Tras finalizar o prazo de presentación de solicitudes, o alcalde ditará unha resolución, pola cal aprobará a lista provisional de persoas admitidas e excluídas, cos motivos da exclusión así como a designación do órgano de selección. Esta resolución expoñerase no taboleiro de anuncios e na páxina web do Concello, concedéndose un prazo de tres días hábiles a contar dende o día seguinte a esta publicación para facer rectificacións, emendar erros e posibles reclamacións así como para promover a recusación dos membros dos órganos de selección. A lista provisional de persoas admitidas e excluídas considerarase automaticamente elevada a definitiva se non se presentan reclamacións. Na resolución pola que se aprobe a lista definitiva, fixarase a data e a hora de realización da fase de concurso. A Comisión de valoración será o órgano colexiado encargado de valorar os méritos alegados polos/as candidatos/as e de realizar e valorar a entrevista persoal, no seu caso. Estará integrada por 3 membros, entre os cales un/unha actuará como presidente/a, un/unha como secretario/a e un/unha como vogal. As persoas integrantes do Tribunal deberán posuír unha titulación ou especialización igual ou superior para o acceso á praza convocada. Designaranse tamén suplentes para cadanseu dos membros. A súa composición será a título individual e predominantemente técnica. A valoración dos méritos para a adxudicación do posto en comisión de servizos efectuarase de acordo co seguinte baremo: 3. Cursos de formación: A comisión de valoración elevara a proposta de nomeamento ao Alcalde que decidirá mediante resolución, no prazo de cinco días hábiles, debendo publicar o correspondente anuncio no taboleiro de edictos. O/a concursante nomeado/a cesará provisionalmente no seu posto de pertenza e deberá tomar posesión nun prazo de tres días hábiles seguintes a aquel na que se notifique a resolución correspondente. A duración da comisión de servizos será dun ano prorrogable por outro ou o prazo que, no seu caso, coincida coa cobertura desta praza, con carácter definitivo. A convocatoria e cantos actos administrativos se deriven destas e da actuación dos tribunais poderán ser impugnadas polas/os interesadas/os nos casos, termos e forma que prevé a Lei 30/1992, de 26 de novembro, do réxime xurídico das Administracións públicas e do procedemento administrativo común; Lei 7/1985, do 2 de abril, reguladora das bases do réxime local así como na Lei 29/1998, do 13 de xullo, reguladora da xurisdición contencioso-administrativa. O órgano de valoración do concurso queda autorizado para resolver as dúbidas que se presenten. Redondela, a 30 de agosto de 2016.—O Alcalde, Javier Bas Corugeira.